Se dau bani de la stat. Au fost emise 16 mii de carduri educaționale pentru beneficiarii declarați eligibili. Potrivit Edupedu, Ministerul Fondurilor Europene (MIPE) a informat că acestea urmează să ajungă la părinți și apoi vor fi încărcate.
MIPE a informat că au fost emise 521.529 carduri până în data de 15 martie. Acestea vor fi încărcate cu 500 lei/an școlar și vor putea fi utilizate pentru plata sprijinului educațional.
Cei interesați pot depune cereri pentru acest sprijin pe toată durata anului școlar. Datele STS din decembrie arătau că au fost depuse în total aproape 550 de mii de cereri.
Totuși, nu toate au fost aprobate. În unele cazuri, cardurile nu au ajuns la beneficiari deoarece unele școli nu au bifat în aplicația SIIIR că au fost ridicate tichetele de beneficiari.
Potrivit MIPE, cardurile urmează să fie încărcate în 2-3 zile, după ce sunt distribuite de școli. Totodată, ministerul a subliniat că asigură virarea banilor pe carduri după ce unitățile de învățământ confirmă prin în SIIIR (n.red. Sistemul Informatic Integrat al Învățământului din România) că respectivele carduri au ajuns la părinții/ tutorii/ reprezentanții legali ai copiilor.
Autoritățile spun că peste 80 de mii de carduri emise și distribuite școlilor nu au putut fi încărcate. Acestea ajunseseră în posesia beneficiarilor, însă școlile nu au bifat în SIIIR că au fost ridicate.
Unitățile de învățământ trebuie să actualizeze în fiecare săptămână stadiul repartizării tichetelor sociale pentru sprijin educațional către destinatarii finali în interfața web din aplicația informatică. Aplicația a fost dezvoltată de către Serviciul de Telecomunicații Speciale (STS).
Totodată, mai sunt 16.000 de cazuri unde părinții au depus cereri și au fost declarați eligibili, iar școala le-a transmis acest lucru, însă nu au primit cardurile. Potrivit autorităților, ei se află printre cei 16.000 despre care MIPE a scris că vor primi cardurile în perioada următoare.
Cardurile educaționale trebuie utilizate pentru cumpărarea de rechizite
Aceste carduri trebuie utilizate exclusiv pentru cumpărarea de rechizite și articole de vestimentaţie necesare frecventării şcolii şi grădiniţei, potrivit OUG nr. 83/2023.
Ministerul Fondurilor Europene (MIPE) a oferit mai multe informații. De exemplu, nu sunt permise operațiuni de retragere de numerar sau preschimbare în numerar a celor 500 de lei și utilizarea lor în alte scopuri.
De asemenea, pot fi utilizate doar pe teritoriul României, doar în unitățile afiliate. Mai mult, nu se poate emite restul banilor în cash.